Document ID: /roh_data/filtered/Billingualer_Corpus_interleaved-de-rm.jsonl.gz/718

This is a text translated from German to Rumantsch Grischun.
Regierung wählt Schulleitung der Pädagogischen Fachhochschule

Die Bündner Regierung hat für die Pädagogische Fachhochschule PFH erste personelle Entscheidungen gefällt. Per 1. Januar 2003 sind Andrea Jecklin als Direktor der PFH, Peter Voellmy als Abteilungsleiter Grundausbildung und Vizedirektor sowie Marianne Wittwer als Leiterin Dienste gewählt worden. Sie gehören der Schulleitung der PFH an. Andrea Jecklin ist heute Direktor des Bündner Lehrerseminars und Projektleiter PFH, Peter Voellmy ist Schulvorsteher Seminarabteilungen der Bündner Frauenschule und Marianne Wittwer ist Abteilungsleiterin Seminarabteilungen der Bündner Frauenschule.

Das Organigramm der PFH gliedert sich in vier Bereiche: Grundausbildung, Weiterbildung, Forschung und Entwicklung sowie Dienstleistungen. Die Regierung hat das Organigramm diskutiert und zur Kenntnis genommen.

Teilrevision der Ausführungsbestimmungen zum Krankenpflegegesetz zur Vernehmlassung freigegeben

Die Bündner Regierung hat den Entwurf zur Teilrevision der Ausführungsbestimmungen zum Gesetz über die Förderung der Krankenpflege und der Betreuung von betagten und pflegebedürftigen Personen (Krankenpflegegesetz) freigegeben. Die Teilrevision umfasst die Anpassung an die Verordnung des Bundes über die Kostenermittlung und die Leistungserfassung durch Spitäler und Pflegeheime. Diese tritt am 1. Januar 2003 in Kraft. Zudem werden in den Ausführungsbestimmungen auch Verfahrensänderungen bei Ergänzungs- und Ersatzanschaffungen bis zum Betrag von 50'000 Franken vorgeschlagen.

Ebenfalls in die Vernehmlassung geschickt hat die Regierung die Ausführungsbestimmungen über die Anerkennung von Organisationen der häuslichen Pflege und Betreuung sowie der Mütter- und Väterberatung. Hierbei sollen die Vorgaben an die Rechnungsführung teilrevidiert werden.

Verfütterung von Küchen- und Speiseabfälle soll nicht eingeschränkt werden

Der Bund passt periodisch die Tierseuchenverordnung dem neusten Stand der Wissenschaft, der aktuellen Bedrohungslage und den Erkenntnissen des Vollzugs an. Im Zentrum der vorliegenden Verordnungsänderung stehen die Verfütterung von Küchen- und Speiseabfällen, die künstliche Besamung, die Schweinepest, die BSE sowie zwei Lungenkrankheiten.

Schwerpunkt der Vernehmlassung der Bündner Regierung bildet unter anderem die Absicht des Bundes, Küchen- und Speiseabfälle, die Fleischanteile enthalten, nur noch an Mastschweine zu verfüttern, die ihren Stall lediglich zur Schlachtung verlassen. Zudem dürfen im gleichen Betrieb keine anderen Klauentiere (Rinder, Ziegen, Schafe) gehalten werden. Diese Massnahme soll die Ausbreitung insbesondere von hochansteckenden Seuchen (Maul- und Klauenseuche, Klassische Schweinepest) weiter eindämmen.

Die Regierung ist der Ansicht, dass die vorgeschlagene Massnahme das eigentliche Problem nicht löst, zumal der Bund die bisherige Regelung, die Küchen- und Speiseabfälle vor der Verfütterung zu erhitzen, weiterhin als geeignet erachtet. Einziger Grund für die vorgeschlagene Änderung ist der Umstand, dass die geltenden Vorschriften möglicherweise nicht konsequent genug eingehalten werden. Erhöhte Anforderungen an die Hygiene, an die technischen Einrichtungen und an die Überwachung bewilligter Anlagen lassen weitere Einschränkungen bei der Verfütterung der Abfälle als unnötig erscheinen, schreibt die Regierung in ihrer Vernehmlassung an das Eidgenössische Volkswirtschaftsdepartement. Die vom Bund vorgeschlagene Regelung gefährdet die Existenz von gut eingerichteten Betrieben in Graubünden und fördert mangels anderer Möglichkeiten die illegale Entsorgung der Küchen- und Speiseabfälle.

Kantonsbeiträge an verschiedene Institutionen

- Für die personelle und administrative Infrastruktur der Bündner Viehvermittlungs AG hat die Regierung für das Jahr 2002 eine pauschale Entschädigung von 100'000 Franken beschlossen.

- Das Stadttheater Chur erhält für die Spielzeit 2002/2003 einen Kantonsbeitrag in der Höhe von 200'000 Franken. Dabei muss die Hälfte des Betrages im Rahmen des Budgets 2003 noch vom Grossen Rat genehmigt werden.

- Der Verein Ludotheken Graubünden erhält für das Betriebsjahr 2002 eine Unterstützung in der Höhe von 20'000 Franken als Beitrag zur Jugendkultur.

Aus den Gemeinden und Regionen

- Die Regierung hat den regionalen Richtplan Oberengadin "Schneeanlagen" mit ausdrücklichen Hinweisen auf verschiedene Skigebiete genehmigt.

- Der Generelle Erschliessungsplan 1:5000 Beschneiung Skigebiet Corviglia (Beschneiungsanlage Suvretta unterster Abschnitt) der Gemeinde St. Moritz wird genehmigt. Die Regierung hat in diesem Rahmen zudem festgestellt, dass die Beschneiungsanlage Suvretta umweltverträglich errichtet und betrieben werden kann.

- Die Gemeinde Roveredo hat per Volksabstimmung im Jahre 2001 eine Totalrevision der Ortsplanung beschlossen. Die Bündner Regierung hat nun die entsprechenden Planungsmittel genehmigt.

Strassenprojekte

- Scuol: Das Teilstück der Ftanerstrasse vom Hotel Bellaval bis zur Einmündung in die Ortsdurchfahrt Scuol beim Café Collina wird vom Kanton an die Gemeinde abgetreten; dafür übernimmt Scuol die Gemeindestrasse von der Abzweigung Umfahrung Scuol bis zur Abzweigung Hotel Lischana.

- Schiers: Als Kantonsbeitrag für die Erstellung zweier Postautohaltestellen "Dorfstrasse" und "Farbstrasse" hat die Regierung maximal 44'500 Franken freigegeben.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 03.10.2002

La regenza elegia la direcziun da la scol'auta pedagogica

La regenza grischuna ha fatg emprimas decisiuns persunalas per la scola'auta pedagogica SAP. Per il 1. da schaner 2003 èn elegids Andrea Jecklin sco directur da la SAP, Peter Voellmy sco manader da la partiziun scolaziun da basa e vicedirectur sco er Marianne Wittwer sco manadra dals servetschs. Els fan part da la direcziun da la scola SAP. Andrea Jecklin è oz directur dal seminari da magisters dal Grischun e manader dal project SAP, Peter Voellmy è directur da la partiziun dal seminari da la scola da dunnas dal Grischun e Marianne Wittwer è manadra da la partiziun dal seminari da la scola da dunnas dal Grischun.

L'organigram da la SAP è dividì en quatter secturs: scolaziun da basa, furmaziun supplementara, perscrutaziun e svilup sco er servetschs. La regenza ha discutà quest organigram e prendì conuschientscha da tal.

La revisiun parziala da las disposiziuns executivas tar la lescha da la tgira da malsauns è vegnida dada libra per la consultaziun

La regenza grischuna ha dà liber il sboz da la revisiun parziala da las disposiziuns executivas tar la lescha davart promover la tgira da malsauns e l'assistenza da persunas attempadas e che dovran tgira (lescha davart promover la tgira da malsauns). La revisiun parziala cumpiglia l'adattaziun a l'ordinaziun federala davart la relevaziun dals custs e la registraziun da la prestaziun entras ospitals e chasas da tgira. Ella entra en vigur il 1. da schaner 2003. Ultra da quai vegnan proponidas en las disposiziuns executivas er midadas da procedura en connex cun ils acquist supplementars e da substituziun enfin tar la summa da 50'000.-- francs.

Medemamain ha la regenza tramess en la consultaziun las disposiziuns executivas davart la renconuschientscha d'organisaziuns da la tgira ed assistenza a chasa sco er da la cussegliaziun per mammas e babs. A quest'occasiun duain las directivas per la contabilitad vegnir revedidas parzialmain.

Pavlar cun vanzadiras na duai betg vegnir restrenschì

Periodicamain adatta la confederaziun l'ordinaziun davart epidemias d'animals al pli nov stadi da la scienza, a la situaziun actuala da privel ed a las enconuschientschas da l'execuziun. En il center da la midada da l'ordinaziun stattan il pavlar cun vanzadiras, l'inseminaziun artifiziala, la pesta dals portgs, la sturnadad bovina sco er duas malsognas dal lom.

Center da l'ordinaziun da la regenza grischuna è tranter auter l'intent da la confederaziun da pavlar mo pli portgs da maz, ch'abandunan lur uigl be per la meztga, cun vanzadiras che cuntegnan parts da charn. Ultra da quai na dastgan betg vegnir tegnids auters animals d'ungla (arments, chauras, nursas). Questa mesira duai en spezial far ulteriurs rempars encunter la derasaziun d'epidemias fitg contagiusas (zoppina, pesta dals portgs classica).

La regenza è da l'opiniun che la mesira proponida na schlia en sasez betg il problem, tant pli che la confederaziun considerescha la regulaziun d'enfin uss - da stgaudar las vanzadiras avant da las pavlar - sco adattada er per l'avegnir. Il sulet motiv per la midada proponida è la circumstanza che las prescripziuns valaivlas na vegnan forsa betg respectadas consequentamain avunda. Pretensiuns amplifitgadas per l'igiena, ils indrizs tecnics e per la surveglianza d'implants lubids laschan parair inutilas ulteriuras restricziuns per pavlar vanzadiras, scriva la regenza en sia consultaziun per maun dal departament federal da l'economia publica. La regulaziun proponida da la confederaziun periclitescha l'existenza da manaschis dal Grischun ch'èn endrizzads fitg bain ed ella promova per mancanza d'autras pussaivladads la dismessa illegala da las vanzadiras.

Contribuziuns chantunalas a differentas instituziuns

- Per l'infrastructura dal persunal e da l'administraziun da l'intermediaziun da muvel SA dal Grischun ha la regenza concludì in'indemnisaziun pauschala da 100'000.-francs per l'onn 2002.

- Il teater da la citad da Cuira retschaiva ina contribuziun chantunala da 200'000.-francs per la stagiun 2002/2003. La mesadad da la summa sto anc vegnir approvada dal cussegl grond en il rom dal preventiv 2003.

- L'uniun da ludotecas dal Grischun survegn per l'onn da manaschi 2002 in sustegn da 20'000.-francs sco contribuziun a la cultura da giuventetgna.

Or da vischnancas e regiuns

- La regenza ha approvà il plan directiv regiunal Engiadin'ota "implants da far naiv", quai però cun indicaziuns expressivas per differentas regiuns da skis.

- Il plan general d'avertura 1:5000 ennavada da la regiun da skis Corviglia (implant da far naiv Suvretta la part il pli giudim) da la vischnanca da San Murezzan vegn approvà. En quest rom ha la regenza constatà ultra da quai, che l'implant da far naiv Suvretta po vegnir construì e manà ecologicamain.

- La vischnanca da Roveredo ha concludì entras ina votaziun dal pievel l'onn 2001 ina revisiun totala da la planisaziun locala. La regenza grischuna ha ussa approvà ils correspundents meds da planisaziun.

Projects da vias

- Scuol: Il traject da la via da Ftan da l'hotel Bellaval enfin tar l'access al transit local Scuol tar il café Collina vegn cedì dal chantun a la vischnanca; persuenter surpiglia Scuol la via communala da la diromaziun sviament Scuol enfin tar la diromaziun hotel Lischana.

- Schiers: Per far duas fermadas da l'auto da posta en las vias Dorfstrasse e Farbstrasse ha la regenza dà liber maximalmain 44'500.-- francs.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 03.10.2002